ཐུགས་བཅུད་ཟབ་ཐིག་རྒྱ་མཚོ་ལས༔ སྨན་བཙུན་ཚེ་རིང་མའི་མཆོད་གསོལ་འདོད་འཇོའི་
བུམ་གཏེར་བཞུགས༔
475

གཏེར་ མཐུ་སྟོབས་གླིང་པའི་གསུང་། གསར།
རྭ ཡེ་ཤེས་མཁའ་འགྲོའི་ཚོགས་ལ་ཕྱག་འཚལ་ལོ༔ དུས་རྣམས་སངས་རྒྱས་བསྟན་པ་སྲུང་བའི་བདག༔ ཀུན་བཟང་སྟོང་བའི་རང་མདངས་སྨན་བཙུན་མ༔ མཆོད་བསྟོད་ཕྲིན་ ལས་ སྒྲུབ་
པའི་རིམ་པ་ལ༔ མཆོད་གཏོར་བཟང་དང་དཀར་གསུམ་མངར་གསུམ་བཤམ༔ སེམས་བསྐྱེད་དག་པས་འདི་ལྟར་ནན་དུ་གྱེར༔ ཧྲཱིཿ རང་སྣང་བདེ་ཆེན་སྤྲུལ་བའི་ཞིང་དབུས་སུ༔ འཇའ་
ཚོན་སྣ་ལྔ་འབར་བའི་འོད་ཀྱི་ཀློང་༔ རཏྣ་སྣ་ཚོགས་བརྩེགས་པའི་གཞལ་ཡས་ཁང་༔ རྩལ་རྫོགས་སེང་གེའི་ཁྲི་སྟེང་པད་ཉིའི་གདན་༔
ཆོས་ཉིད་སྟོང་པའི་རྩལ་ཆེན་སྨན་བཙུན་མ༔ ཇོ་མོ་བཀྲ་ཤིས་ལྷ་མོ་ཚེ་རིང་མ༔ ཞལ་གཅིག་ཕྱག་གཉིས་མདའ་དར་ཚེ་བུམ་བསྣམས༔
476

ཚེ་རིང་
གཉིས་
24
ལང་ཚོའི་དཔའ་ངོམ་དར་དང་རིན་ཆེན་སྤྲས༔ མདུན་ཤར་མཐིང་གི་ཞལ་བཟང་སྐུ་མདོག་སྔོ༔ བ་དན་མེ་ལོང་འཛིན་
ཅིང་རྐྱང་ལ་བཅིབས༔ ལྷོ་རུ་མི་གཡོ་གླང་བཟང་སྐུ་མདོག་སེར༔ སྨན་གཞོང་ནེའུ་ལེ་འཛིན་ཅིང་སྟག་ལ་ཞོན༔ ནུབ་ཏུ་ཅོད་པན་མགྲིན་
བཟང་རཱ་གའི་མདོག༔ ནོར་བུ་གཏེར་སྒྲོམ་འཛིན་ཅིང་ཡུ་མོ་བཅིབས༔ བྱང་དུ་གཏད་དཀར་འགྲོ་བཟང་གཡུ་ཡི་མདོག༔ དར་སྔོན་སྦྲུལ་
ཞགས་འཛིན་ཅིང་གཡུ་འབྲུག་ཞོན༔ ཀུན་ཀྱང་ཞི་འཛུམ་དར་ཆས་རིན་ཆེན་རྒྱན༔ ཕྱི་རོལ་འཁོར་ཡུག་བོད་སྐྱོང་བརྟན་མ་ནི༔ བདུད་
477

མཐུ་སྟོབས་གླིང་པའི་གསུང་། གསར།
༈༙མོ་བཞི་དང་སྨན་མོ་གནོད་སྦྱིན་བཞི༔ རང་རྟགས་ཆས་ལྡན་སྤྲུལ་པ་ཡང་སྤྲུལ་དང་༔ ཉིང་སྤྲུལ་འཁོར་གཡོག་བཀའ་ཉན་ལས་བྱེད་བསྐོར༔ དེ་དག་སྐུ་ལས་འོད་
ཟེར་དཔག་མེད་འཕྲོས༔ རང་རང་གར་བཞུགས་གནས་ནས་སྤྱན་འདྲེན་ནོ༔ སྤོས་དུད་རོལ་མོ་གདུང་གབྱངས་ཀྱིས་འདི་སྐད་དོ༔ ཧཱུྃ༔ འོག་མིན་ཆོས་དབྱིངས་བདེ་བ་ཆེ༔ ནུབ་ཕྱོགས་
ཨོ་རྒྱན་མཁའ་སྤྱོད་ཞིང་༔ གནས་དང་ལྷ་གནས་ཤེལ་བྲག་སཽགས༔ མ་ངེས་སྤྲུལ་བའི་གནས་མཆོག་ནས༔ སྐུ་གསུམ་སྤྲུལ་པའི་སྨན་བཙུན་མཿ༔ འཁོར་བཅས་
གནས་འདིར་ད་ཚུར་བྱོན༔ ཨོྃ་བཛྲ་པྲ་མོ་ཧ་ཙིཏྟ་ཧྲཱི་ཧྲཱི་ཛ་ཛཿ ཛཿཧཱུྃ་བྃ་ཧོཿ མཆོད་གསོལ་ནི༔ ཨོཾ་ཨཱཿཧཱུྃ་ཧོཿ ཀུན་བཟང་མཆོད་པའི་སྤྲིན་དཔུང་ཆེ༔ བཀྲ་ཤིས་རྫས་བརྒྱད་སྣ་
བདུན་དང་༔ ཉེར་སྤྱོད་འདོད་ལྔ་སྨན་རཀ་གཏོར༔ སྐྱེད་ཚལ་བཟའ་བཅའ་བཏུང་བ་གོས༔ རྟ་དྲེལ་འབྲོང་རྐྱང་ཤ་དགོ་རྣ༔ རྨ་བྱ་ནེ་ཙོ་བྱ་ནག་སོགས༔ མཆོད་རྫས་
སྐོང་རྫས་བླ་མེད་ཀྱིིས༔ སྐུ་གསུམ་ཌཱ་ཀིའི་ཐུགས་དམ་བསྐང་༔ སྨན་མོ་མཆེད་ལྔའི་ཐུགས་དམ་བསྐང་༔ བརྟན་མ་བཅུ་གཉིས་ཐུགས་དམ་བསྐང་༔ སྤྲུལ་པ་ཡང་
478

479
སྤྲུལ་ཐུགས་དམ་བསྐང་༔ སྒོ་གསུམ་གུས་པས་ཕྱག་འཚལ་བསྟོད༔ སྒྲུབ་མཆོག་རྣལ་འབྱོར་འཁོར་བཅས་ཀྱི༔ རྩ་བ་ཡན་ལག་དམ་ཉམས་ཀུན༔
སྙིང་ནས྄་བཤགས་སོ་ཞལ་རས་སྟོན༔ ཕྲིན་ལས་རྣམ་བཞིའི་དངོས་གྲུབ་སྩོལ༔ ཁྱད་པར་གསང་ཆེན་འོད་གསལ་སྡེ༔ རྫོགས་པ་ཆེན་པོའི་བསྟན་པ་སྲུངས༔ བསྟན་
འཛིན་སྤེལ་ལ་ལུང་རྟོགས་ཆོས༔ ཡར་ངོའི་ཟླ་ལྟར་གསལ་ཁྱབ་མཛོད༔ སྦྱིན་བདག་ཆོས་ལྡན་མངའ་ཐང་རྒྱས༔ ནད་གདོན་བར་ཆད་དུས་འཁྲུགས་ཞི༔ ཚེ་བསོད་
ཡོན་ཏན་ཤེས་རབ་རྒྱས༔ འཁོར་འདས་ཁམས་གསུམ་དབང་དུ་འདུ༔ མཐོའ་དམག་བསྟན་དགྲ་རྡུལ་དུ་རློག༔ མདོར་ན་གང་འདོད་རེ་འབྲས་སྒྲུབས༔ ཕྱི་མ་མཁའ་
སྤྱོད་ལམ་སྣ་དྲོངས་༔ བཅོལ་བའི་ལས་ཀུན་གྲུབ་པར་མཛོད༔ གཏོར་མ་གཙང་སར་གཤེགས་ནས་ཀྱང་༔ བསྔོ་སྨོན་བཀྲ་ཤིས་ཡང་དག་བྱ༔ ཟབ་ཅིང་ཕྲིན་ལས་མྱུར་འགྲུབ་པའི༔ གདམས་ཟབ་ཡིིན་ནོ་གུ་ཧྱ་རྒྱ༔ ས་མ་ཡ༔ རྒྱ་རྒྱ་
རྒྱ༔ མཐུ་སྟོབས་གླིང་པས་བསྒྱུར་འདིས་ཕྲིན་ལས་མྱུར་འགྲུབ་ཤོག།
ཚེ་རིང་
མ།

480
གཏེར་ མཐུ་སྟོབས་གླིང་པའི་གསུང་། གསར།

སྔགས་སྲུང་ གཅིག་
24